**Ministru kabineta noteikumu "Grozījumi Ministru kabineta 2015. gada 24. februāra noteikumos Nr. 108 "Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam""projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts izstrādāts, lai ieviestu Eiropas Parlamenta un Padomes noteiktos nosacījumus fizisku personas datu aizsardzībā, noteiktu datu apstrādes pārzini projekta līmenī, apstrādājamos datus un apstrādes mērķi. Papildus plānots samazināt administratīvo slogu ES fondu vadībā iesaistītām institūcijām, izstrādājot ikgadējo sasniedzamo rezultātu plānu un investīciju plānu. Plānots, ka noteikumu projekts stāsies spēkā 2018. gada 29. jūnijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2016. gada 27. aprīļa Regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula Nr. 2016/679).Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 11. un 12. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Regulas Nr. 1303/2013[[1]](#footnote-1) 122. panta 3. punktā un 125. panta 2. punkta d. apakšpunktā un Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 12. panta trešās daļas 15. punktā ietverto regulējumu, Centrālā finanšu līgumu aģentūra (turpmāk – CFLA) sadarbībā ar Finanšu ministriju ir izveidojusi Kohēzijas politikas fondu vadības informācijas sistēmu 2014.-2020. gadam (turpmāk – KP VIS). Minētajā sistēmā jāuzkrāj datus, kas nepieciešami Eiropas Savienības struktūrfondu un Kohēzijas fonda (turpmāk – ES fondi) uzraudzībai, izvērtēšanai, finanšu pārvaldībai, pārbaudei un revīzijai, tai skaitā personas datus un Regulas Nr. 1304/2013[[2]](#footnote-2) 1. un 2. pielikumā noteiktos datus, no kuriem daļa ir īpašu kategoriju personas dati. Īpašu kategoriju personas dati ir dati, kas atklāj rases vai etnisko piederību, politiskos uzskatus, reliģisko vai filozofisko pārliecību vai dalību arodbiedrībās, un ģenētiskie dati, biometriskie dati, lai veiktu fiziskas personas unikālu identifikāciju, veselības dati vai dati par fiziskas personas dzimumdzīvi vai seksuālo orientāciju.No Regulas Nr. 1304/2013 preambulas 16. punkta izriet, ka īpašu kategoriju personas dati ir nepieciešami, lai varētu izvērtēt Eiropas Sociālo fonda atbalsta efektivitāti, lietderību un ietekmi sociālās iekļautības veicināšanā un nabadzības apkarošanā, jo īpaši attiecībā uz tādām nelabvēlīgā situācijā esošām personām kā romi.2016. gada 24. maijā stājās spēkā Regula Nr. 2016/679, kurā noteikti nosacījumi fizisku personu aizsardzībai attiecībā uz personas datu apstrādi un personas datu brīvu apriti, kā arī kas aizsargā fizisku personu pamattiesības un pamatbrīvības un jo īpaši to tiesības uz personas datu aizsardzību. Minētā regula ir piemērojama no 2018. gada 25. maija. Lai varētu ievērot un piemērot Regulā Nr. 2016/679 ietvertos nosacījumus, ir nepieciešams veikt grozījumus Ministru kabineta 2015. gada 24. februāra noteikumos Nr. 108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020. gadam” (turpmāk – MK noteikumi Nr. 108), kas regulē KP VIS izveides un izmantošanas kārtību.MK noteikumos Nr. 108 ar mērķi ieviest Regulas Nr. 2016/679 prasības ir veikti šādi grozījumi:1. Ņemot vērā, ka dalībvalsts datus apkopo un apstrādā Eiropas Komisijas (turpmāk – EK) uzdevumā, izpildot Regulas Nr. 1303/2013 un Regulas Nr. 1304/2013 prasības, tad, lai datu subjektam, t.i., identificējamai fiziskai personai, kas projekta ietvaros ir finansējuma saņēmējs, dalībnieks vai gala saņēmējs, būtu viennozīmīgi saprotams, kam dati tiek apstrādāti un sniegti, t.i., apstrādes nolūks un pamatojums, MK noteikumi Nr. 108 papildināti ar jaunu 25.1punktu. Minētajā punktā ietvertais regulējums nosaka, ka KP VIS uzkrātie dati tiek iesniegti EK.2. MK noteikumi Nr. 108 papildināti ar jaunu 26.1 punktu, nosakot personas datus, kuri tiek uzkrāti KP VIS. Attiecīgie personas dati, tai skaitā īpašu kategoriju personas dati, noteikumu projekta 4. punktā ietverti, ņemot vērā dokumentos esošos informāciju par fizisko personu (piemēram, līgumos pušu vārds, uzvārds, kontaktinformācija utt.) un Ministru kabineta 2015. gada 10. februāra noteikumu Nr. 77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā” 2. pielikuma “Maksājuma pieprasījums” (turpmāk – maksājuma pieprasījums) 7.6. punktā “Galasaņēmēju saraksts” un 12. punktā “Dalībnieku saraksts” noteiktos datus, kas savukārt minētajā veidlapā ietverti, lai izpildītu Regulas Nr. 1303/2013 un Regulas Nr. 1304/2013 prasības. Piemēram, saskaņā ar noteikumu projekta 26.111. apakšpunktu, KP VIS tiek uzkrāta maksājuma pieprasījuma 12. punkta “Dalībnieku saraksts” 3.3. kolonnā esošā informācija par nelabvēlīgā situācijā esošām personām, t.i., informācija par bērniem (līdz 18 gadu vecuma sasniegšanai), kuri saņem ārpusģimenes aprūpi vai pamet to, kuru vecāki uzturas ārvalstīs, kuri aug sociālā riska ģimenēs; jaunieti (no 13 līdz 25 gadu vecumam atbilstoši Jaunatnes likumam), kuri nav ieguvuši pamatizglītību vismaz ISCED 1 līmenī; daudzbērnu ģimeni (Bērnu tiesību aizsardzības likuma izpratnē – ģimene, kura aprūpē trīs vai vairāk bērnus, tai skaitā audžuģimenē ievietotus un aizbildnībā esošus bērnus); personu, kuras aprūpē mājās apgādībā esošu personu; personu ar prognozējamu invaliditāti; no psihoaktīvām vielām atkarīgu personu un līdzatkarīgo ģimenes locekļiem; ieslodzījumā esošu un no ieslodzījuma vietām atbrīvotu personu; no vardarbības cietušu personu un ģimeni un cilvēktirdzniecības upuri; bezpajumtnieku vai mājokli zaudējušu personu; ģimeni vai atsevišķi dzīvojošu personu, kas atzīta par trūcīgu, t.sk. personu, kas saņem pabalstu garantētā minimālā ienākuma (GMI) līmeņa nodrošināšanai; mājokļa pabalsta saņēmējus. Ņemot vērā, ka personas datiem un īpašu kategoriju personas datiem ar Regulu Nr. 2016/679 ir noteikti apstrādes ierobežojumi, tad MK noteikumi Nr. 108 papildināti ar 35.4punktu, nosakot, ka finansējuma saņēmējs apstrādā personas datus tādā apjomā, kas nepieciešams, lai īstenotu projektu un sagatavotu un CFLA iesniegtu maksājuma pieprasījumu un to pamatojošos dokumentus. Savukārt, lai nodrošinātu, ka KP VIS netiek apstrādāti un uzkrāti tādi personas dati, kas nav nepieciešami projektu uzraudzībai, izvērtēšanai un grāmatvedības prasību izpildei, tad MK noteikumi Nr.108 tiek papildināti ar punktu, nosakot apjomu, kādā CFLA datus apstrādā, tai skaitā uzkrāj, KP VIS.3. Lai nodrošinātu, ka personas dati KP VIS, tiek apstrādāti atbilstošā drošības līmenī un datu subjekts būtu pārliecināts, ka tie netiks izpausti vai tiem nevarēs piekļūt trešās personas, MK noteikumi Nr. 108 papildināti ar 33.1 punktu, nosakot pienākumu CFLA nodrošināt, ka KP VIS lietotājiem ir ierobežota piekļuve personas datiem. Attiecīgā lietotāja tiesības KP VIS tiek ierobežotas atbilstoši CFLA noteiktiem lietotāju tiesību apjomiem. Papildus, ievērojot minēto, ar grozījumiem tiek noteikts, ka MK noteikumu Nr. 108 27.3., 27.4. un 27.5. apakšpunktā minētie KP VIS lietotāji, pieprasot KP VIS lietotāja tiesības, nodrošina, ka tiem ir tiesības apstrādāt personas datus saskaņā ar amata aprakstā noteikto, vai lietotāja darba vietā ir lietotāja parakstīts apliecinājums par fizisko personu datu apstrādi un aizsardzību atbilstoši normatīvo aktu prasībām, veicot darba pienākumus. Tiem KP VIS lietotājiem, kuriem nav noteiktas tiesības apstrādāt personas datus, tiks noteiktas ierobežotas piekļuves personas datiem tiesības.4. Saskaņā ar normatīviem aktiem parfizisko personu datu aizsardzību pārzinis ir fiziska vai juridiska persona, publiska iestāde, aģentūra vai cita struktūra, kas viena pati vai kopīgi ar citām nosaka personas datu apstrādes nolūkus un līdzekļus. Savukārt personas datu operators (saskaņā ar Regulas Nr. 2016/679 4.panta 8.punktu - apstrādātājs) ir fiziska vai juridiska persona, publiska iestāde, aģentūra vai cita struktūra, kura pārziņa vārdā apstrādā personas datus.Šobrīd praksē tie finansējuma saņēmēji, kuri tikai īstenotā projekta ietvaros veic personas datu apstrādi tiek interpretēti kā apstrādātāji, jo pēc būtības, tie veic ar ES fondus regulējošiem normatīvajiem aktiem uzliktos pienākumus.Darba grupa personu aizsardzībai attiecībā uz personas datu apstrādi[[3]](#footnote-3), 2010. gada 16. februāra atzinumā 1/2010 par jēdzieniem “personas datu apstrādātājs” un “apstrādātājs” ir norādījusi, ka apstrādātāja pastāvēšana ir atkarīga no lēmuma, ko pieņem pārzinis, kurš var izvēlēties vai nu apstrādāt datus savā organizācijā, piemēram, uzticot šo darbu darbiniekiem, kas ir pilnvaroti apstrādāt datus pārziņa tiešā vadībā, vai arī pilnīgi vai daļēji uzticēt ar datu apstrādi saistītās darbības ārējai organizācijai, t.i., juridiski atsevišķai personai, kas rīkojas tā interesēs. Tāpat minētajā atzinumā kā viens no piemēriem norādīts, kad, neatkarīgi no tā, ka dažādas iesaistītās puses secīgi apstrādā vienus un tos pašus personas datus, abas puses ir uzskatāmas par diviem atsevišķiem pārziņiem.Finansējuma saņēmējs veic personas datu apstrādi (vāc, apstrādā, uzkrāj), lai atbilstoši ES fondus regulējošiem normatīviem aktiem īstenotu projektu, sasniegtu projektā noteikto mērķi un uzraudzības rādītājus. Savukārt CFLA veic personu datu apstrādi, lai īstenotu ES fondus regulējošiem normatīvos aktos noteiktos pienākumus un izpildītu EK noteiktās prasības.Saskaņā ar ES fondu regulējošiem normatīvajiem aktiem CFLA nav noteikts kā personas datu pārzinis, kā arī tai nav noteikts pienākums uzdot finansējuma saņēmējam CFLA vārdā un interesēs apstrādāt personas datus. Lai finansējuma saņēmēju varētu noteikt par apstrādātāju, saskaņā ar normatīvajos aktos par fizisko personu datu aizsardzību noteikto regulējumu CFLA kā datu pārzinim būtu jānoslēdz ar katru finansējuma saņēmēju vienošanās par datu apstrādi, jāveic apstrādātāju uzraudzība un kontrole, lai pārliecinātos, ka datu apstrādē tiek ievērotas normatīvo aktu prasības un vienošanās nosacījumi. Minētais pienākums būtu papildus administratīvais slogs CFLA.Izvērtējot augstāk minēto un to, ka CFLA un finansējuma saņēmēju gadījumā iztrūkst viens no būtiskajiem nosacījumiem, t.i., nav CFLA kā datu pārziņa uzdevuma apstrādāt personas datus tā vārdā un interesēs, kā arī nav kopīgu mērķu personas datu apstrādei, tad finansējuma saņēmēju nav pamats atzīt par apstrādātāju.Lai novērstu turpmākas normatīvo aktu par personas datu apstrādi normu interpretācijas iespējas, MK noteikumi Nr. 108 tiek papildināti ar 35.2 punktu, nosakot, ka finansējuma saņēmējs ir datu pārzinis, veicot datu apstrādi projekta ietvaros. Savukārt ar minēto noteikumu 35.3 punktu, tiek noteikts, ka CFLA ir datu pārzinis, veicot personas datu apstrādi Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma noteikto funkciju ietvaros.Papildus MK noteikumos Nr. 108 veikti šādi grozījumi:1. Lai nodrošinātu darbības programmas gada īstenošanas un noslēguma ziņojumu sagatavošanu un iesniegšanu EK un izpildītu Regulas Nr. 1303/2013 111. panta prasības, sadarbības iestāde reizi gadā iesniedz vadošajā iestādē ziņojumu par prioritāro virzienu progresu**.** Savukārt atbildīgā iestāde vadošajā iestādē iesniedz ziņojumu par specifisko mērķu ieviešanas gaitu. Sadarbības iestāde un atbildīgā iestāde atbilstoši savai kompetencei ziņojumā ietver informāciju saskaņā ar MK noteikumu Nr. 108 7.1. un 7.2. apakšpunktu.Izvērtējot sadarbības iestādes iesniegtos ziņojumus par prioritāro virzienu ieviešanas progresu, ir secināts, ka tās sniegtā informācija nav nepieciešama tik detalizēta, kā to paredz MK noteikumu Nr. 108 7.1. apakšpunkts. Turklāt atsevišķos gadījumos MK noteikumu Nr. 108 7.1. apakšpunkta punktos norādīto informāciju nav nepieciešams iesniegt saskaņā ar Regulas Nr. 1303/2013 111. panta prasībām, t.i. atkarībā no iesniegšanas gada EK ir nepieciešams iesniegt vienkāršotu vai paplašinātu gada ziņojumu vai arī ziņojuma sagatavošanas brīdī vadošās iestādes rīcībā jau ir informācija, kuru nepieciešams iesniegt saskaņā ar kādu no minētajiem punktiem. Tādējādi vadošā iestāde ir secinājusi, ka šobrīd spēkā esošā redakcija rada papildu slogu sadarbības iestādei. Ievērojot augstāk minēto, lai novērstu pieejamās informācijas dublēšanu un fokusētos uz būtiskāko informāciju, tiek precizēts MK noteikumu Nr. 108 7. punkts, nosakot, ka vadošā iestāde ziņojumu sagatavo un iesniedz EK, ņemot vērā KP VIS esošo informāciju, atbildīgās iestādes un sadarbības iestādes papildus sniegto informāciju, kā arī par horizontālo principu koordināciju atbildīgās institūcijas analīzes kopsavilkumu. Sadarbības iestāde informāciju, kura vadošai iestādei būs papildus nepieciešama ziņojuma sagatavošanai, sniegs, pamatojoties uz vadošās iestādes pieprasījumu un ievērojot savstarpējo sadarbības kārtību.Ņemot vērā plānotos grozījumus MK noteikumu Nr.108 7. punktā, arī atbildīgā iestāde turpmāk vadošajai iestādei sniegs informāciju, kura tai būs nepieciešama ziņojuma sagatavošanai, pamatojoties uz saņemto pieprasījumu. Attiecīgie grozījumi, svītrojot MK noteikumu Nr. 108 7.2. apakšpunktā ietverto nosacījumu, tiek veikti, jo vadošā iestāde ir secinājusi, ka informācija, kuru sniedz atbildīgās iestādes, tai ir pieejama (piemēram, informācija par rādītājiem ir pieejama KP VIS) vai kļuvusi zināma operatīvo darba sanāksmju vai savstarpējās sarakstes ietvaros. Līdz ar to ziņojuma iesniegšana ir papildu slogs atbildīgajām iestādēm, kuru ir iespējams samazināt.Kārtība, kādā par horizontālo principu koordināciju atbildīgās institūcijas sagatavo analīzes kopsavilkumu un iesniedz to vadošajā iestādē paliek nemainīga. Tā kā MK noteikumu Nr. 108 7. punkts redakcionāli ir precizēts, paredzot vispārīgu nosacījumu kādā vadošā iestāde sagatavo ziņojumu, tad minēto noteikumu 7.3. apakšpunktā ietvertais regulējums tiek apvienots ar 8. punktu. Tādejādi, paredzot MK noteikumu Nr. 108 8.punktā kārtību, kādā par horizontālo principu koordināciju atbildīgās institūcijas sagatavo analīzes kopsavilkumu. Par horizontālo principu koordināciju atbildīgās institūcijas MK noteikumu Nr. 108 7.3. apakšpunktā noteiktajā termiņā, t.i., līdz 2017. gada 20. martam analīzes kopsavilkumu vadošajā iestādē jau ir iesniegusi, tādejādi ir izpildījusi normatīvajā aktā noteikto uzdevumu. Tomēr, veicot minētos grozījumus, precizētajā MK noteikumu Nr. 108 8. punktā attiecīgais termiņš netiek svītrots, lai nodrošinātu minētajā normā un Regulā Nr. 1303/2013 noteiktā pienākuma izsekojamību.Ņemot vērā plānotos grozījumus MK noteikumu Nr. 108 7. punktā, tiek svītrots šo noteikumu 9. punkts, kurā noteiktas vadošās iestādes tiesības lūgt skaidrojumus, precizējumus un papildinājumus iestādei, kas sagatavojusi ziņojumā iekļauto informāciju, kā arī noteikta kārtība, kādā vadošā iestāde sadarbības iestādes, atbildīgo iestāžu un par horizontālo principu koordināciju atbildīgās institūcijas sagatavoto informāciju iesniedz uzraudzības komitejas tīmekļa vietnē. Kā līdz šim visa uzraudzībai nepieciešamā informācija tiks ievietota Uzraudzības komitejas e-portfelī un visi minētās komitejas dalībnieki par to tiks savlaicīgi informēti.Papildus tiek svītrots MK noteikumu Nr.108 10. punkts, kurā noteikts pienākums sagatavot rīcības plānu, ja ziņojumos, kurus saskaņā ar šo noteikumu 7. punktu sagatavojusi sadarbības iestāde, atbildīgās iestādes un par horizontālo principu koordināciju atbildīgās institūcijas ir iekļauti ieteikumi korektīvām darbībām. Minētā rīcības plāna sagatavošana nav nepieciešama, jo praksē attiecīgā informācija tiek sagatavota citu informatīvo dokumentu ietvaros. Piemēram, vadošā iestāde ik mēnesi informē Ministru kabinetu par aktuālo statusu ES fondu ieviešanā, par problēmām un rīcību to novēršanai. Šie ziņojumi arī tiek publiskoti ES fondu tīmekļa vietnē www.esfondi.lv. Tāpat vadošā iestāde Ministru kabinetam reizi pusgadā sniedz detalizētu ziņojumu par ES fondu progresu. Atbilstoši minētajā ziņojumā sniegtajai informācijai ar Ministru kabineta protokollēmumu ES fondu vadībā iesaistītajām iestādēm atbilstoši to kompetencei tiek uzdoti uzdevumi ES fondu ieviešanas uzlabošanai. Piemēram, vadošās iestādes 2018. gada 1. marta ziņojums paredz, ka tiks pastiprināti uzraudzītas novirzes no finansējuma saņēmēju sniegtajām prognozēm kalendārā gada ietvaros, kas jau paredz nepieciešamību iestādēm proaktīvi rīkoties situācijas uzlabošanai un ziņot Ministru kabinetam par iespējamiem risinājumiem.2. 2018. gads ir starpposma gads, kurā dalībvalstij ir jāatskaitās EK par darbības programmā “Izaugsme un nodarbinātība” noteiktā snieguma ietvara izpildi. Ievērojot Regulā Nr. 1303/2013 noteiktās prasības, **s**nieguma ietvara neizpildes gadījumā ir veicama finansējuma pārdale starp prioritārajiem virzieniem, jo snieguma ietvara rezerve 6% apmērā no plānotā ES fondu piešķīruma nav pieejama prioritārajam virzienam, kas neizpilda noteiktos finanšu, rezultātu un ieviešanas rādītājus/starpposma (snieguma ietvara) mērķus līdz 2018. gada 31. decembrim.Saskaņā ar MK noteikumu Nr. 108 11. punktu sasniedzamo rādītāju plāns 2018. gadam ir izstrādāts un saskaņots gan ar atbildīgajām iestādēm, gan ar sadarbības iestādi. Turpmākajiem gadiem nav lietderīgi turpināt prognozēt rādītājus, jo minētais plāns nebūs nepieciešams. Tā kā nākamais starpposma gads ir 2023. gads, t.i., kad tiek plānots pabeigt visu ES fondu 2014.-2020. gada plānošanas perioda projektu īstenošanu, kas kopumā nozīmē, ka visi rādītāji būs sasniegti. Tādējādi, lai samazinātu administratīvo slogu minētajām iestādēm, tiek precizēts MK noteikumu Nr. 108 11. un 12. punkts. Ar grozījumiem minētajos punktos, tiek svītrots pienākums vadošajai iestādei sadarbībā ar atbildīgajām iestādēm un sadarbības iestādi izstrādāt sasniedzamo rezultātu plānu. Rādītāju faktiskā izpilde arī turpmāk tiks novērtēta katru gadu un publicēta ES fondu tīmekļa vietnē www.esfondi.lv.3. Tāpat, lai samazinātu administratīvo slogu atbildīgajām iestādēm, papildus MK noteikumu Nr. 108 11. punktā tiek svītrots arī to pienākums izstrādāt un saskaņot ES fondu investīciju plānu prioritāro virzienu, ieguldījumu prioritāšu, specifisko atbalsta mērķu un gadu dalījumā (turpmāk – investīciju plāns).Praksē atbildīgās iestādes nepiedalās investīciju plāna izstrādē tiešā nozīmē, bet savus priekšlikumus specifisko atbalsta mērķu ieviešanas gaitas uzlabošanai sniedz sadarbības iestādei starpresoru vienošanās par sadarbību ES fondu 2014.-2020. gada plānošanas periodā noteiktajā kārtībā, t.sk. regulārajās sanāksmēs par to ieviešanas statusu, progresu utt., ko sadarbības iestāde ņem vērā pie minētā plāna izstrādes. Attiecībā uz investīciju plāna saskaņošanas procesu – atbildīgajām iestādēm tas tika sūtīts kopā ar sasniedzamo rādītāju plānu izskatīšanai un skaidrojumu sniegšanai, ja atbildīgās iestādes viedoklis par plānotājām maksājumu prognozēm mēnešu un gadu dalījumā atšķiras no vadošās iestādes plānā iekļautā piedāvājuma. Ņemot vērā, ka būtiski iebildumi no atbildīgajām iestādēm investīciju plāna saskaņošanas laikā netiek saņemti, šis pienākums atbildīgajām iestādēm rada papildu administratīvo slogu.Ņemot vērā, ka termins “plāns” ir atbilstošs projekta līmenim, kas izriet no projekta līguma nosacījumiem (projekta plānotās darbības, plānotais projekta beigu datums utt), bet vadošās iestādes līmenī tiek izstrādāta investīciju “prognoze” prioritāro virzienu, ieguldījumu prioritāšu, specifisko atbalsta mērķu un gadu dalījumā, kas ir balstīta uz finansējuma saņēmēju plāniem projektu līmenī (turpmāk – investīciju prognoze), tad attiecīgi ir nepieciešams veikt tehnisku precizējumu, aizstājot MK noteikumu Nr.108 11. un 12. punktā vārdus “investīciju finanšu plāns” ar vārdiem “investīciju prognoze”.Atbildīgajām iestādēm arī turpmāk tiks dota iespēja piedalīties investīciju prognozes saskaņošanā, izmantojot citus jau esošus uzraudzības instrumentus, bet minēto sadarbības procesu nav nepieciešams atrunāt ārējā normatīvā aktā. Piemēram,* atbildīgās iestādes priekšlikumus investīciju ieviešanas gaitas uzlabošanai sniedz sadarbības iestādei starpresoru vienošanās par sadarbību ES fondu 2014.-2020. gada plānošanas periodā noteiktajā kārtībā, t.sk. regulārajās sanāksmēs par to ieviešanas statusu, progresu (piemēram, trīspusējās sanāksmes starp sadarbības iestādi, katru atsevišķu atbildīgo iestādi un vadošo iestādi, kuras ietvaros tiek izdiskutētas investīciju prognozes nākamajam gadam un rādītāju sasniegšanas vērtējums un analīze, īpaši snieguma ietvara, 2023. gadā, kā arī citi būtiski jautājumi, kas skar specifiskā atbilstības mērķa īstenošanu un mērķu sasniegšanu) utt., ko sadarbības iestāde ņem vērā pie minētās prognozes izstrādes;
* atbildīgās iestādes par investīciju prognozi varēs izteikt savus iebildumus, ja tādi būs Finanšu ministrijas informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 1. martam Ministru kabinetam saskaņošanas procesā.

MK noteikumu Nr. 108 11. punktā noteikto investīciju prognozi, vadošā iestāde ievieto tīmekļa vietnē www.esfondi.lv, tādējādi informējot par šādas prognozes esamību. Papildus ar grozījumiem MK noteikumu 11. punktā tiek veikts tehnisks precizējums, nosakot, ka par investīciju prognozi MK tiek tikai informēts. Tā kā investīciju prognozei ir informatīvs raksturs, tad nav nepieciešams, ka attiecīgā prognoze MK tiek apstiprināta.4. Papildus MK noteikumu Nr. 108 12. punktā tehniski tiek precizēts, ka būtiskās novirzes no investīciju prognozes var konstatēt jebkura ES fondu vadībā iesaistīta institūcija, t.i. gan vadošā iestāde, gan atbildīgā iestāde, gan sadarbības iestāde, kas praksē arī notiek. Tādejādi rīkoties būtisku noviržu gadījumā, lai tās novērstu, var jebkura ES fondu vadībā iesaistītā institūcija, ne tikai vadošā iestāde. Piemēram, saskaņā ar Ministru kabineta 2018. gada 13. marta protokollēmuma Nr. 15 30.§ 5.6. apakšpunktā noteikto, gadījumos, kad nozares ministrijas konstatē finanšu disciplīnas pārkāpumus to padotības iestāžu īstenotajos projektos, tās sagatavo priekšlikumus par konkrētajiem iespējamajiem risinājumiem un turpmāko rīcību projektu īstenošanā, nosakot veicamo uzdevumu izpildes termiņus un atbildīgās institūcijas, un:- ne vēlāk kā līdz kārtējā gada 10. februārim un 10. augustam iesniedz Finanšu ministrijai kā vadošajai iestādei iekļaušanai pusgada ziņojumā Ministru kabinetam par Kohēzijas politikas Eiropas Savienības fondu investīciju progresu. Finanšu ministrija minēto informāciju virzīs izskatīšanai Ministru kabinetā gadījumā, ja jautājums laika ziņā būs aktuāls vienlaikus ar minētā ziņojuma sagatavošanas posmu.- ja Ministru kabineta lēmums par projektu būs nepieciešams ātrāk kā Ministru kabinetā tiks izskatīts Finanšu ministrijas pusgada ziņojuma par Kohēzijas politikas Eiropas Savienības fondu investīciju progresu (piemēram, vienošanās pagarināšanas gadījumos), tās sagatavos un noteiktā kārtībā iesniegs Ministru kabinetā Ministru kabineta rīkojuma vai Ministru kabineta sēdes protokollēmuma projektu par konkrētajiem iespējamajiem risinājumiem un turpmāko rīcību projektu īstenošanā konstatēto problēmu novēršanai.Šis MK noteikumu punkts nav saistīts tikai ar finanšu disciplīnas pasākumiem, bet arī jebkāda cita veida jautājumiem, kas varētu rasties specifisko atbalsta mērķu uzraudzības ietvaros, piemēram, ziņošanu Ministru kabinetam par neatbilstoši izlietotiem līdzekļiem, papildu finansējuma piešķiršanu, noteikto uzdevumu termiņu pagarinājumiem u.c.Līdz ar šiem grozījumiem MK noteikumos Nr. 108, tiks aktualizētas vadošās iestādes uzraudzības vadlīnijas.5. Ar grozījumiem MK noteikumos Nr. 108 tiek precizēts 5.3. apakšpunkts, svītrojot nosacījumus par izvērtēšanai vācamo datu saraksta sagatavošanu. Minētais precizējums ir tehnisks, jo attiecīgie dati netiek izmantoti darbības programmas “Izaugsme un nodarbinātība” īstenošanas un uzraudzības ietvara nodrošināšanai. Dati ir izmantojami izvērtēšanas nodrošināšanai un tie tiek apkopoti tikai konkrētajam izvērtējamam. Turklāt šiem datiem nav jānorāda sasniegtās vērtības, kā arī attiecīgo datu uzkrāšanā nav paredzēts teritoriālais sadalījums.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija sadarbībā ar Centrālo finanšu un līgumu aģentūru. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās institūcijas un finansējuma saņēmēji, kas veic personas datu apstrādi. |
| 2. | Tiesiskā regulējuma ietekme uz tautsaimniecību un administratīvo slogu | Ar plānotajiem grozījumiem:1. tiek svītrots pienākums vadošajai iestādei sadarbībā ar atbildīgajām iestādēm un sadarbības iestādi izstrādāt sasniedzamo rezultātu plānu.2. tiek svītrots pienākums atbildīgajai iestādei izstrādāt un saskaņot ES fondu investīciju plānu.3. tiek mazināts slogs atbildīgajai iestādei sagatavot ikgadējo ziņojumu (tā vietā, pēc nepieciešamības, tiks gatavota īsāka un koncentrēta apjoma informācija).MK noteikumu projektā ietvertie grozījumi, kas regulē KP VIS un tā izmantošanas kārtību, kā arī darbības programmas gada īstenošanas un noslēguma ziņojumu sagatavošanu pēc būtības nemaina ES fondu vadībā iesaistīto institūciju un finansējuma saņēmēja tiesības un pienākumus, tādejādi neietekmē arī administratīvās izmaksas. |
| 3. | Administratīvo izmaksu monetārs novērtējums | Aptuvenās administratīvās izmaksas **uz vienu darbinieku** sasniedzamo rādītāju plāna izstrādē un saskaņošanā:**Vadošajai iestādei** (izstrāde1):C = (f x l) x (n x b) = (-8,56x240) x (1x1) = **-2054,40** euroC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts (stundas);n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.1 *Prognozes tiek veiktas par rādītājiem gadu dalījumā līdz perioda beigām tajos projektos, par kuriem ir noslēgti līgumi (informācija tiek saņemta no CFLA un KP VIS), kā arī tajos projektos, par kuru īstenošanu vēl nav noslēgti līgumi (informācija tiek apkopota, ņemot vērā plānotās projektu iesniegumu atlases atbilstoši MK noteikumiem par specifiskā atbalsta mērķa īstenošanu). Prognozes sasniedzamajiem rādītājiem tiek veiktas, balstoties uz pieņēmumu, kurā brīdī rādītājs tiek uzskatīts par sasniegtu (t.i., pēc pabeigtām darbībām). Prognozēšanā tiek ņemti vērā plānotie projektu pabeigšanas termiņi, riska faktori (piemēram, par iespējamām nobīdēm laika grafikā u.c.) un citi noviržu pieņēmumi (piesardzības princips), kas tiek atbilstoši dokumentēti prognožu failos.*Vadošajā iestādē šī plāna izstrādi nodrošināšana 10 darbinieki (katra atsevišķa cilvēka pārziņā atbilstoši to kompetencei ir konkrēti specifiski atbalsta mērķi). Attiecīgi **ietaupījums** uz kopējām administratīvām izmaksām **vadošajā iestādē** ir **20 544,00** euro.**Sasniedzamo rādītāju plāna koordinatora funkcijas veicējam vadošajā iestādē:**C = (f x l) x (n x b) = (-8,56x400)x(11x1) = **-3424,00** euro1 Koordinatora funkcijas vadošajā iestādē veic 2 darbinieki. Attiecīgi **ietaupījums** uz kopējām administratīvām izmaksām **vadošajā iestādē** ir **6848,00** euro**Sadarbības iestādei** (izstrāde sadarbībā ar vadošo iestādi):C = (f x l) x (n x b) = (-8,56x16) x (1x1) = **-136,96** euroSadarbības iestādē šī plāna izstrādi nodrošināšana 19 darbinieki. Attiecīgi **ietaupījums** uz kopējām administratīvām izmaksām **sadarbības iestādē** ir **2602,24** euro.**Sadarbības iestādei** (saskaņošana – koordinatora funkcijas):C = (f x l) x (n x b) = (-8,56x16) x (1x1) = **-136,96** euroKoordinatora funkcijas sadarbības iestādē veic 1 darbinieks.**Sadarbības iestādei** (saskaņošana)C = (f x l) x (n x b) = (-8,56x3) x (1x1) = **-25,68** euroSadarbības iestādē plāna saskaņošanā ir iesaistīti 18 darbinieki. Attiecīgi **ietaupījums** uz kopējām administratīvām izmaksām **sadarbības iestādē** ir **462,24** euro**Atbildīgajai iestādei** (sasniedzamo rādītāju plāna un Eiropas Savienības fondu investīciju plāna saskaņošana1)**:**C = (f x l) x (n x b) = (-8,56x64) x (1x1) = **-547,84** euro1 *Saskaņošana notiek periodā no 10.decembra līdz 20.decembrim. Saskaņošanas laikā atbildīgā iestāde sniedz skaidrojumu, ja tās viedoklis par plānotajām rādītāju vērtībām un maksājumu prognozēm mēnešu un gadu dalījumā atšķiras no vadošās iestādes plānos iekļautā piedāvājuma, ja mainās rādītāja aprēķināšanas metodika vai ja rādītāja pasē iekļautais skaidrojums nav pietiekams, kā arī informāciju par sasniedzamo maksājumu mērķu neizpildes riskiem un par šo mērķu iespējamo pārsniegumu*.**Atbildīgajai iestādei** (ikgadējā ziņojuma par specifiskā atbalsta mērķa ieviešanas gaitu izstrādei):C = (f x l) x (n x b) = (-8,56x80) x (1x1) = -684,80 euro*Atbildīgā iestāde reizi gadā līdz 10. februārim elektroniski iesniedz vadošajā iestādē ziņojumu par specifisko atbalsta mērķu ieviešanas gaitu un iekļauj ziņojumā visus ar spēkā esošo noteikumu 7.2. apakšpunktā minēto informāciju.***Kopējais** administratīvo izmaksu ietaupījums:Vadošajā iestādē: 27392,00 euroSadarbības iestādē: 3201,44 euroAtbildīgā iestāde: 1232,64euro |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regulā Nr. 1303/2013 un nacionālajos normatīvajos aktos nav noteikts termiņš, kādā jāprecizē/jāpilnveido nacionālie normatīvie akti, lai nodrošinātu regulā**s** noteikto prasību ievērošanu. |
| 2. | Citas starptautiskās saistības | MK noteikumu projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1303/2013 111. pants | 7. punkts (MK noteikumu projekta 2. punkts) | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | MK noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties MK noteikumu projekta izstrādē, sniedzot atzinumu par to pēc noteikumu projekta izsludināšanas Valsts sekretāru sanāksmē. Noteikumu projekts pirms izsludināšanas Valsts sekretāru sanāksmē 2018.gada 27.februārī ir publicēts tīmekļa vietnē http://www.fm.gov.lv/lv/sabiedribas\_lidzdaliba/sabiedribas\_lidzdaliba\_par\_es\_jautajumiem/un tīmekļa vietnē <http://www.esfondi.lv/normativie-akti>.Papildus MK noteikumu projekts tika nosūtīts viedokļa sniegšanai atsevišķiem finansējuma saņēmējiem, kuri projektu ietvaros apstrādā gala saņēmēju vai dalībnieku personu datus: Mašīnbūves un metālapstrādes rūpniecības asociācijai, Ieslodzījuma vietu pārvaldei, Latvijas Informācijas un komunikācijas tehnoloģijas asociācijai, Latvijas Logu un durvju ražotāju asociācijai, Latvijas Pārtikas uzņēmumu federācijai, Latvijas Poligrāfijas uzņēmumu asociācijai, Latvijas Viesnīcu un restorānu asociācijai, Valsts izglītības attīstības aģentūrai, Valsts izglītības satura centram, Auto Asociācijai, Latvijas Drošības un aizsardzības industriju federācijai, Latvijas Informācijas tehnoloģiju klasterim, Latvijas Koka būvniecības klasterim, Latvijas kūrortpilsētu asociācijai, Latvijas Ķīmijas un farmācijas uzņēmēju asociācijai, Latvijas Investīciju un attīstības aģentūrai, Latvijas Tirdzniecības un rūpniecības kamerai, SIA “IT kompetences centrs”, SIA “Meža nozares kompetences centrs”, SIA “Viedo inženiersistēmu, transporta un enerģētikas Kompetences centrs”. |
| 2. | Sabiedrības līdzdalība projekta izstrādē | Atzinums par MK noteikumu projektu tika saņemts no Ieslodzījuma vietu pārvaldes, Latvijas Informācijas un komunikācijas tehnoloģijas asociācijas, Latvijas Lielo pilsētu asociācijas, Valsts izglītības attīstības aģentūras, Valsts izglītības satura centra. |
| 3. | Sabiedrības līdzdalības rezultāti | Latvijas Informācijas un komunikācijas tehnoloģijas asociācijas iebildumi tika ņemti vērā daļēji, sniedzot skaidrojumus izziņas ietvaros. Valsts izglītības satura centra iebildums ņemts vērā, papildinot MK noteikumu projektu ar jaunu punktu, t.i., nosakot sadarbības iestādes statusu datu apstrādē. Latvijas Lielo pilsētu asociācija un Valsts izglītības attīstības aģentūra izteikušas priekšlikumus, no kuriem ņemts vērā Latvijas Lielo pilsētu asociācijas priekšlikumus, attiecīgi precizējot MK noteikumu projektu.Ieslodzījuma vietu pārvalde MK noteikumu projektu saskaņojusi bez iebildumiem un priekšlikumiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības fondu vadībā iesaistītās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav paredzēta. MK noteikumu projekts neietekmē pārvaldes funkcijas un institucionālo struktūru, kā arī MK noteikumu projekts neietekmē pārvaldes cilvēkresursus. |
| 3. | Cita informācija | Nav |

Finanšu ministre D.Reizniece-Ozola

Petrova, 67083941

Inita.Petrova@fm.gov.lv

1. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) [↑](#footnote-ref-1)
2. Eiropas Parlamenta un Padomes 2013. gada 17. decembra Regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 (turpmāk – Regula Nr. 1304/2013) [↑](#footnote-ref-2)
3. Izveidota saskaņā ar Eiropas Parlamenta un Padomes 1995. gada 24. oktobra Direktīvas Nr. 95/46/EK par personu aizsardzību attiecībā uz personas datu apstrādi un šādu datu brīvu apriti 29. pantu. [↑](#footnote-ref-3)